Banda Aceh, Mercinews.com – Nyoe that ji peugöt but awak panitia PKA. Pu pasai yum parkir honda 5 ribe. Ji pike pu mangat that ta mita peng. Hana ji teupu yum campli ka meuhai, bawang ka i ek seulama Presiden nyoe? Nyoe parkir-parkir ka 5.000 rupia. Meu bak Ma teuh ken hana tom ta kalön parkir dum nan yum. Meunan kira-kira haba sidroe rakan Apa Raban lam status Facesbook.
Meunyoe Apa Raban tuleh status-status rakan, han ek ta tuleh mandum. That peudeh-peudeh ji teumeunak dum.
Lom pih sang memang han cocok. Dari beurangkane jeut ta kalön, han i lop lam pikiran teuh parkir honda 5.000 rupia. Moto 10.000 rupiah. Yang kön-kön raka'at ji peulaku. Pu han sep anggaran. Padahai 75 Milyar (hana meu taneulumpo pih dum nan jai peng) meunurot info keu PKA. Jadi meunyoe ta tamah peng parkir, sang abeh PKA, ubee na panitia leupah jak u Haji. Meutuwah.
Nyan yum parkir dumnan, ken akai awak parkir. Tapi memang akai panitia. Keubiet han ek ta khem neu kira ju.
Adak Apa Raban han meutu'oh peugah sit. Di awak dinaih, panitia-panitia nyang ulee kudo, raya ulee ek dum hana meuji peu p'ee pih. Seubab awak nyan pre parkir. Na badge panitia pre parkir. Di geutanyoe rakyat, di jajah laju-laju. That geu soh min dih.
Alah hom keuh. That ta peugah, maken icaih teuh. Spanning teuh. Bah meujak mita kupi-kpi ilee sikhan glah. Ka suah hemat keu kupi, gara-gara parkir dum nan. Biasa dua khan si uroe ta jep. Nyoe sikhan mantöng. Mangat sep keu parkir.
Apa Raban cok bak sumber bacut sapat.
Nasaja berita